 Coronavirus death: Háà erin wó! Ẹ wo iye ọmọ Yorùbá tó bá Coronavirus lọ lókè òkun Háà erin wó! Ẹ wo iye ọmọ Yorùbá tó bá Coronavirus lọ lókè òkun Ni eyi to ti ṣọṣẹ to pọ lawọn orilẹ-ede agbaye bii Spain, Italy, Uk àti America nibi ti ẹgbẹlẹgbẹ ẹmi ti sọnu. Bayii, eniyan mẹfa lo ti jẹ Olorun nipa ni orilé-ede Naijiria yatọ si awọn ọmọ Naijiria to wa loke okun to ti doloogbe. Alaga fún àjọ tón ri si ọrọ àwọn ọmọ Nàìjíríà lókè òkun, Abike Dabiri Erewa sì ti ṣe fídíò kan láti bu ọlá fún àwọn ọmọ Naijiria to tio doloogbe lẹyin odi nibi ti wọn ti n muṣẹ aje ṣe. Ǹjẹ àwọn arúgbó nìkan ni ààrùn coronavirus ń mú? Abikẹ Dabiri ki awọn olóògbé náà gẹgẹ bii akọni to ṣubu loju ija lasiko ajaklẹ arun coronavirus. Nínú orúkọ àwọn èèyàn mẹtàlá náà tijọba kéde rẹ, márùn-ún nínú wọn lo jẹ ọmọ Yorùbá. Bẹẹ si ni láàárín orúkọ àwọn alaisi tó jẹ Yorùbá náà, mẹrin nínú wọn lo kú sí Ilẹ UK, ọkan yoku sì kú si Amẹrika. Awọn tó kú sí ilẹ UK ni Agba amofin Kole Abayomi, Bode Ajanlekoko, Adeola Onasanya àti Alfa Saadu.Ẹnikan ṣoṣo tó kú sí ilẹ Amẹríkà ni Akeem Adigun. Eniyan mẹfa lo ti ku nitori arun Coronavirus yii lorileede Naijiria. Bákan náà, àwọn ọmọ Nàìjíríà márùn-ún miran, tí kìí ṣe ẹyà Yorùbá lo tún bá àrùn Covid-19 lọ ní Amẹríkà, tí mẹta míì sì kú ni UK. Àwọn to kú ní Amẹríkà ni Bassey Offiong, Caleb Anya, Mmaete Greg, Laila Abubakar àti Patricia Imobhio. Àwọn tó kú sí ilẹ UK ni Carol Jamabo, Ugochukwu Erondu àti Chidinma Olajide.Lọwọ-lọwọ ìjọba àpapọ tí ń saayan láti kó àwọn ọmọ Nàìjíríà tó wà lókè òkun wálé. Ilu Ubang, jẹ ilu kan nibiti ede ti awọn ọkunrin wọn n sọ yatọ si ti awọn obinrin wọn. : Ajakalẹ Aarun Coronavirus lo bẹ silẹ lorilẹ-ede China loṣu kejila ọdun 2019. 